Folketing
2008-12-16

Det gør vi bl.a. ved, at der er en erkendelse af, at tingene ikke gik, som de skulle, og at der er en erkendelse af, at det, der sker i Irak i dag, er katastrofalt. Man har ikke været i stand til at vinde freden, der er kaos m.v. i Irak. Men en sådan kommissionsundersøgelse kommer altså ikke til at ændre på situationen i Irak. Der er jo en politisk uenighed, som ikke løses ved en kommissionsundersøgelse.